Letitia Long

Letitia A. Long (født i Annapolis) er en statstjenestekvinne fra USA. Hun var sjef for National Geospatial-Intelligence Agency fra 2010 til 2014.

Liv og virke 
Long er utdannet med bachelorgrad i elektroteknikk fra Virginia Polytechnic Institute and State University og mastergrad i maskinteknikk fra Catholic University of America.

Long har en lang etterretningskarriere. Hun har vært underdirektør i CIA (1998–2000), visedirektør ved Office of Naval Intelligence (2000–2003), Deputy Under Secretary of Defense for Intelligence (2003–2006) og visedirektør ved Defense Intelligence Agency (2006–2010). Long overtok som leder for National Geospatial-Intelligence Agency 9. august 2010. Hun ble da den første kvinnelige leder av en av USAs ledende etterretningstjenester.

Utmerkelser 
Long har mottatt en rekke utmerkelser for sitt virke. Hun er blant annet tildelt Department of Defense Medal for Distinguished Civilian Service og National Intelligence Distinguished Service Medal. Long ble i 2011 utnevnt til kommandør av Den Kongelige Norske Fortjenstorden «for virke for norsk-amerikansk forsvarssamarbeid.» Hun er også ridder av Den nasjonale fortjenstorden (Frankrike).

Referanser 

Embets- og tjenestemenn fra USA
Den Kongelige Norske Fortjenstorden
Den nasjonale fortjenstorden (Frankrike)
Personer fra Annapolis
Fødselsdato ikke oppgitt
Fødsler i 1959